Man verskyn oor moord op swanger matrikulant | Nuus24
Kaapstad – ‘n Man het in die Athlone-landdroshof verskyn nadat hy na bewering sy swanger vriendin doodgesteek het, het Daily Voice berig.Die koerant berig Avukile Njanya (23) het kneusplekke aan sy gesig gehad toe hy uit die aanhoudingselle te voorskyn gekom het. Bloed was ook sigbaar op sy pienk trui. Hy is die naweek ná Ncebakazi Bili (20) se dood deur inwoners aangerand.Bili, ‘n matriekleering wat agt maande swanger was, is by die Samora Machel- informele nedersetting in Philippi, Kaapstad, doodgesteek. Haar ongebore baba het ook gesterf.Njanya sal binnekort aansoek om borgtog doen.Volg Nuus24 op Twitter